CELEX: E2017J0002
Language: hr
Date: 2017-11-14 00:00:00
Title: Presuda Suda od 14. studenoga 2017. u spojenim predmetima E-2/17 i E-3/17, Nadzorno tijelo EFTA-e protiv Islanda (Direktiva 89/662/EEZ – veterinarski pregledi – ograničenja uvoza – sirovo meso i mesne prerađevine, jaja i mlijeko)

15.3.2018   
            
            
               HR
            
            
               Službeni list Europske unije
            
            
               C 97/9
            
         PRESUDA SUDA
   od 14. studenoga 2017.
   u spojenim predmetima E-2/17 i E-3/17,
   Nadzorno tijelo EFTA-e protiv Islanda
   
      (Direktiva 89/662/EEZ – veterinarski pregledi – ograničenja uvoza – sirovo meso i mesne prerađevine, jaja i mlijeko)
   
   (2018/C 97/05)
   U spojenim predmetima E-2/17 i E-3/17, Nadzorno tijelo EFTA-e protiv Islanda – ZAHTJEVI za izjavu da Island nije ispunio svoje obveze iz akta iz točke 1. dijela 1.1. poglavlja I. Priloga I. Sporazumu o Europskom gospodarskom prostoru (Direktiva Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta) kako je izmijenjen i kako je prilagođen Sporazumu njegovim Protokolom 1. i sektorskim prilagodbama u Prilogu I., a posebno iz članka 5. tog akta, time što je zadržao na snazi sljedeće:
   
               i.
            
            
               sustav izdavanja odobrenja za uvoz svježeg mesa i mesnih proizvoda, kako je utvrđen u članku 10. islandskog Zakona br. 25/1993 i u člancima od 3. do 5. islandske Uredbe br. 448/2012;
            
         
               ii.
            
            
               sustav izdavanja odobrenja za uvoz sirovih jaja i proizvodâ od sirovih jaja, kako je utvrđen u članku 10. islandskog Zakona br. 25/1993 te u članku 3. točki (e) i članku 4. islandske Uredbe br. 448/2012;
            
         
               iii.
            
            
               sustav izdavanja odobrenja za uvoz nepasteriziranog mlijeka i mliječnih proizvoda dobivenih preradom nepasteriziranog mlijeka i dodatne zahtjeve, kako su utvrđeni u članku 10. islandskog Zakona br. 25/1993 i članku 3. točki (f) te člancima 4. i 5. islandske Uredbe br. 448/2012, te zabranu stavljanja na tržište uvezenih mliječnih proizvoda dobivenih preradom nepasteriziranog mlijeka, kako je utvrđena u članku 7.a islandske Uredbe br. 104/2010; i
            
         
               iv.
            
            
               administrativnu praksu da se od uvoznikâ zahtijeva da daju izjavu i dobiju odobrenje za uvoz prerađenih jaja i mliječnih proizvoda, primjerice praksu uspostavljenu u kontekstu primjene islandske Uredbe br. 448/2012,
            
         Sud u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, donio je 14. studenoga 2017. presudu kao u izreci:
   
               1.
            
            
               Island nije ispunio svoje obveze iz članka 5. akta iz točke 1. dijela 1.1. poglavlja I. Priloga I. Sporazumu o Europskom gospodarskom prostoru (Direktiva Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta) kako je izmijenjen i kako je prilagođen Sporazumu njegovim Protokolom 1. i Prilogom I., time što je zadržao na snazi sljedeće:
               
                           i.
                        
                        
                           sustav izdavanja odobrenja za uvoz svježeg mesa i mesnih proizvoda, kako je utvrđen u članku 10. islandskog Zakona br. 25/1993 i u članku 3. točki (a) i člancima 4. i 5. islandske Uredbe br. 448/2012;
                        
                     
                           ii.
                        
                        
                           sustav izdavanja odobrenja za uvoz sirovih jaja i proizvodâ od sirovih jaja, kako je utvrđen u članku 10. islandskog Zakona br. 25/1993 i u članku 3. točki (e) i članku 4. islandske Uredbe br. 448/2012;
                        
                     
                           iii.
                        
                        
                           sustav izdavanja odobrenja za uvoz nepasteriziranog mlijeka i mliječnih proizvoda dobivenih preradom nepasteriziranog mlijeka, kako je utvrđen u članku 3. točki (f) i članku 4. islandske Uredbe br. 448/2012, te dodatne zahtjeve u pogledu određenih sireva utvrđene u članku 5. trećem stavku islandske Uredbe br. 448/2012; i
                        
                     
                           iv.
                        
                        
                           administrativnu praksu da se od uvoznikâ prerađenih proizvoda od jaja i mliječnih proizvoda zahtijeva da relevantnom nacionalnom tijelu dostave podatke kojima se dokazuje da su proizvodi prerađeni u skladu s nacionalnim zakonodavstvom;
                        
                     
         
               2.
            
            
               odbacuje ostatak zahtjeva.
            
         
               3.
            
            
               nalaže Islandu da snosi troškove postupka.